Els Estatuts actuals del Consorci del Circuit de Catalunya, que van ser ratificats mitjançant el Decret 51/1989, de 7 de febrer, contenien essencialment les previsions necessàries per dur a terme el procés de construcció del Circuit de Catalunya, principal objectiu a assolir aleshores pel Consorci, per la qual cosa les referències a la gestió són mínimes.
A més, és necessari adequar els Estatuts a les noves circumstàncies de cost i rendiment de l'explotació del Circuit.
D'acord amb el que s'ha exposat, la modificació dels Estatuts persegueix un doble objectiu:
a) Es pretén adaptar les normes relatives al funcionament dels òrgans de govern del Consorci i les corresponents al règim econòmico-dissolució d'aquest, inspirant-se en un criteri de proporcionalitat directa.
b) Introduir en els Estatuts diferents aspectes relatius a les activitats pròpies de l'explotació del Circuit, a més d'una fórmula àmplia relativa al règim jurídic de la gestió de les activitats del Circuit Permanent de Catalunya.
Igualment, es preveu en especial la fórmula de gestió directa mitjançant una societat anònima subjecta al règim jurídic de dret privat.
Un cop s'han complert els tràmits previstos a l'article 13 dels Estatuts vigents per dur-ne a terme la modificació, i d'acord amb el Govern,
S'aprova la modificació i la nova redacció dels articles 1, 2.2, 3.1, 3.2, lletres f), h), i), j), k), 5.2 i 5.8, 6.1, 6.2 i 6.5, 7.2 lletres b) i m), 7.4, 9.e, 11.3, 13, 14.3, 15, 16 i 17.2 dels Estatuts del Consorci del Circuit de Catalunya, ratificats pel Decret 51/1989, de 7 de febrer, els quals queden redactats en els termes següents:
El Consorci del Circuit de Catalunya és una entitat dotada de personalitat jurídica pròpia, integrada per la Generalitat de Catalunya, el Reial Automòbil Club de Catalunya (RACC) i l'Ajuntament de Montmeló."
El Consorci té el seu domicili al terme municipal de Montmeló, edifici La Moreneta, ubicat dins el Circuit de Catalunya."
El Consorci té com a objecte dotar a Catalunya d'un Circuit de Velocitat de caràcter i interès nacional i internacional.
La construcció del Circuit s'ha realitzat en terrenys aportats al Consorci pel Reial Automòbil Club de Catalunya.
"Correspon al Consorci la gestió i l'explotació de les instal·lacions que integren el Circuit de Catalunya.
Amb aquesta finalitat es podrà adoptar qualsevol de les formes que per a la gestió dels serveis públics, directes o indirectes, preveu la legislació administrativa aplicable -directament o supletòria- a Catalunya, d'acord amb el que estableixi en cada moment el Consell Directiu.
"En especial, l'explotació i el funcionament del Circuit podrà, mitjançant conveni específic, i amb l'acord previ del Consell Directiu, ser gestionat en règim de dret privat per una societat anònima, en el capital de la qual podrà participar majoritàriament o minoritària el Consorci, tot subjectant-se a les previsions recollides en l'esmentat conveni específic.
En el cas que l'explotació i el funcionament del Circuit, per acord del Consell Directiu, siguin atorgats al Reial Automòbil Club de Catalunya o a una entitat en règim de dret privat, l'entitat que substitueixi el Consorci en aquesta gestió assumirà les obligacions que per als membres consorciats preveu l'article 11.3 dels presents Estatuts en els termes que es fixin en l'esmentat conveni específic.
El Reial Automòbil Club de Catalunya té dret i preferència per assumir aquesta gestió.
"La gestió esportiva del Circuit de Catalunya es coordinarà mitjançant una comissió integrada per la Secretaria General de l'Esport, el RACC i les federacions esportives catalanes interessades.
El programa d'actuacions esportives anyals necessitarà de l'informe previ del Reial Automòbil Club de Catalunya."
Pel que fa a l'article 3.2.f), se suprimeix l'última frase del paràgraf primer.
Celebrar tots aquells contractes que, d'acord amb les diferents modalitats previstes en la legislació vigent, tinguin per objecte la cessió temporal de l'ús de la totalitat o part de les instal·lacions que integren el Circuit de Catalunya, la titularitat de les quals pugui correspondre al Consorci.
"El cessionari d'ús podrà desenvolupar tant activitats pròpies dels circuits de velocitat com d'altres activitats per al desenvolupament de les quals es considerin aptes les instal·lacions.
El Consorci es reserva la possibilitat de no autoritzar les activitats que en tot cas estimi perjudicials per a les instal·lacions o que pel seu contingut no consideri adequades.."
Concloure convenis de col·laboració amb entitats públiques o privades per a l'organització d'activitats que es desenvolupin en el circuit o que tinguin relació directa o indirecta amb aquestes.
"Concloure qualsevol contracte de publicitat en les diferents modalitats previstes per la legislació vigent o d'esponsorització o qualssevol altres contractes similars relacionats amb l'explotació de la imatge o de les marques, la titularitat de les quals o ús de les quals correspongui a alguna de les parts contractants."
La contractació en règim de dret laboral, i amb concurs públic previ, del personal necessari en cada cas per al desenvolupament de les activitats del Consorci.
"Celebració de contractes de compra-venda de béns mobles i d'arrendament de béns i de serveis d'acord amb el règim jurídic de dret privat, tot respectant els principis de publicitat i lliure concurrència."
I qualsevol altra comesa necessària o convenient per dotar el Circuit de millors equipaments i condicions".
Estarà integrat pels següents membres:
"Tres membres representants de la Generalitat de Catalunya tot disposant, cadascun d'ells, de 24 vots.
Així mateix, la Generalitat podrà nomenar fins a dos representants més, i determinarà el nombre de vots de què disposaran cadascun dels seus representants, fins a un màxim de 72.
"Un membre representant de l'Ajuntament de Montmeló, que disposarà de 10 vots.
"Els representants seran designats d'acord amb la normativa pròpia de funcionament de cadascuna de les entitats consorciades.
"En qualsevol moment, i amb una causa justa prèvia, podran ser revocats en la seva representació per l'òrgan que els va designar.
"Els membres podran delegar els seus vots en altres membres del Consell Directiu que els representaran, mitjançant escrit adreçat al president."
El Consell Directiu podrà nomenar d'entre els seus membres una Comissió Executiva de la qual formaran part en tot cas el director general i el secretari, i fixarà les funcions que, essent delegables d'acord amb els present Estatuts, li siguin atribuïdes."
La convocatòria del Consell Directiu correspon al president, d'ofici o a petició dels consellers, d'acord amb allò que preveu el paràgraf següent.
"A la convocatòria, que haurà de ser notificada amb una antelació mínima de set dies, s'hi adjuntarà l'ordre del dia de la reunió."
Sempre que hi hagi una sol·licitud escrita formulada per un mínim de dos membres a la qual s'adjunti l'ordre del dia de la convocatòria, el president estarà obligat a convocar el Consell Directiu en un termini màxim de quinze dies a comptar des d'aquell en què rebi l'esmentada petició."
Perquè tingui validesa la constitució del Consell Directiu serà necessari que estiguin presents o representats almenys quatre dels seus membres."
Nomenar i separar el director general, i fixar les seves retribucions d'acord amb el que estableix l'article 10.1."
Aprovar tots els convenis o contractes que, previstos a l'article 3.2.h) i 3.2.i), així com els arrendaments de béns i de serveis, tinguin una durada superior a trenta dies en còmput anyal."
Per adoptar acords en relació amb les matèries que regulen els punts b), g) i k) de l'article 7.2, caldrà que siguin a favor un mínim de dos terços dels vots emesos."
Aquelles altres que li confereixi el Consell Directiu i totes aquelles competències no atribuïdes expressament a un altre òrgan del Consorci d'acord amb els presents Estatuts i la legislació vigent."
Per tal de mantenir l'equilibri patrimonial adequat, amb l'acord previ del Consell Directiu, els membres consorciats dins dels quatre mesos següents a l'aprovació del pressupost i resultats de cada exercici faran, en la proporció fixada a l'article 17, les aportacions de capital necessàries per compensar els resultats negatius del compte de pèrdues i guanys de l'exercici que s'hagin pogut produir per l'explotació del Consorci a excepció dels interessos dels crèdits que la Generalitat hagi avalat fins a la data d'aprovació d'aquests Estatuts."
"La modificació d'aquests Estatuts requerirà l'acord del Consell Directiu amb la majoria que estableix l'article 7.4 i no tindrà efecte fins a la ratificació de les entitats consorciades els representants de les quals hagin emès el seu vot favorable a la modificació, sens perjudici de l'exercici del dret de separació previst a l'article 15."
L'acord d'aprovació de la incorporació de noves entitats s'haurà d'adoptar per una majoria del 75% del total dels vots atribuïts a tots els membres del Consell Directiu."
Qualsevol entitat consorciada podrà acordar separar-se del Consorci notificant-ho prèviament al president de manera fefaent i amb una antelació mínima de 4 mesos, i amb la garantia de mantenir les aportacions econòmiques ja aprovades i del compliment d'allò previst a l'article 11.3 en relació amb els exercicis econòmics corresponents als pressupostos aprovats abans d'exercitar el dret de separació."
Supressió de l'adjectiu "permanent."
En cas de dissolució, el Consell Directiu adoptarà els acords necessaris per al pagament del passiu del Consorci i liquidació de l'actiu.
Els romanents d'actiu o de passiu seran distribuïts entre els membres consorciats d'acord amb les proporcions que resultin de dividir el nombre de vots que s'atribueixen a cada entitat consorciada en el Consell Directiu pel nombre total de vots atribuïts a tots els membres."
Barcelona, 26 de d'octubre de 1993